cyanic-selkie/wikianc huggingface dataset:
Filosofisia tutkimuksia
Teoksen synty
Vuonna 1936 Wittgenstein muutti Norjaan ja kirjoitti siellä ensimmäisen version Filosofisista tutkimuksista. Hän palasi Cambridgeen ja kirjoitti teokselle esipuheen, mutta ei ollut vielä tyytyväinen teokseen. Vuonna 1945 hän kirjoitti teoksesta uuden version ja poisti siitä matematiikan filosofiaa koskevan osan. Teoksen ensimmäisen osan Wittgenstein kirjoitti lopulliseen muotoonsa myöhemmin samana vuonna ja lisäsi teokseen toisen osan. Hän ei ollut tyytyväinen lisäämäänsä aineistoon, vaan kirjoitti sitä vuoteen 1949 saakka tiivistäen sen muotoon, jossa se on lopulta julkaistu.
Rakenne
Filosofisia tutkimuksia koostuu kahdesta osasta. Ensimmäisen osan Wittgenstein oli muokannut lopulliseen muotoonsa jo vuonna 1946, ja toinen osa koostuu hänen vuosina 1946–1949 kirjoittamistaan huomautuksista, jotka hänen jäämistönsä haltijat toisen osan editoivat painokuntoon. Ensimmäisessä osassa on 693 numeroitua kappaletta, ja toisessa osassa 14 pidempää osiota.
”Augustinolaisen” kielikäsityksen tarkastelu (§1–7)
Huomautuksessa 5 Wittgenstein sanoo, että Augustinuksen esittämä käsitys merkityksestä ”ympäröi kielen toimintaa utuverholla”, ja kieltä voidaan tarkastella selvästi, kun sitä tutkitaan ”sen alkeellisista käyttötavoista” (§5). Käsiteltyään sitä, miten kieltä käytetään, hän palaa nyt kielen oppimiseen. Hän huomauttaa, että kielen oppiminen on harjoittamista, ei selittämistä (§5): lapselle ei nimittäin voi opettaa esimerkiksi sanan ”punainen” merkitystä sanomalla ”Tämä on punainen”, ellei hän jo tunne sanojen ”Tämä on ...” merkitystä.
Kielipelien moninaisuus (§21–25)
Huomautuksessa 25 Wittgenstein mainitsee, että kun sanotaan, että eläimet eivät puhu (”Tai paremmin: ne eivät käytä kieltä – jos jätämme alkeellisimmat kielimuodot huomioimatta.”), koska ne eivät ajattele, ei ole sanottu muuta kuin että ne eivät puhu: voimme saada selville, ajatteleeko jokin vain, jos se käyttää kieltä. Huomautuksen lopuksi Wittgenstein sanoo, että kielen käyttäminen on osa ”luonnonhistoriaamme” siinä missä käveleminen, syöminen ja leikkiminenkin. Tällä hän haluaa korostaa sitä, että kielen käyttäminen on toimintaa ja sellaisena muuhun elämäämme tiukasti kietoutunutta. Kun lisäksi vertaamme kielen käyttämistä tällaisiin toimintoihin, emme pidä niin itsestään selvänä sitä, että kielenkäyttö vaatii erityisiä ajattelun mekanismeja, jotka puuttuvat eläimiltä.
Ostensiivinen määritelmä kielen oppimisessa (§26–32)
Wittgensteinin mukaan ostensiivisesti voidaan määritellä muun muassa henkilöiden, värien ja aineiden nimet, mutta myös esimerkiksi lukusanat ja ilmansuuntien nimet, toisin kuin jotkut filosofit ovat ajatelleet. Esimerkiksi sana ”kaksi” voidaan määritellä osoittamalla kahden pähkinän ryhmää, ja sanomalla ”Tämä on ’kaksi’.” (§28) Tähän sisältyy kuitenkin ongelma: miten henkilö, jolla sanaa opetetaan, tietää, että opettaja tarkoittaa juuri pähkinöiden lukumäärää, eikä esimerkiksi tätä nimenomaista kahden pähkinän ryhmää? Wittgensteinin mukaan sama ongelma ilmenee myös henkilönnimen määrittelyssä: määriteltävä nimi voidaan tulkita ”värin nimeksi, rodun nimeksi ja jopa jonkin ilmansuunnan nimeksi” (§28). Hän päätyy siihen, että ostensiivinen määritelmä voidaan aina tulkita toisin kuin on tarkoitettu.
Nimien yksinkertaiset kantajat (§39–47)
Huomautuksessa 39 Wittgenstein esittää, että ”tämä”-sanan nimenä pitämisen taustalla on vakaumus, ”että nimen on edustettava todella jotakin yksinkertaista”. Tähän voidaan päätyä hänen mukaansa esimerkiksi seuraavan argumentin kautta: Lause ”Nothungissa on terävä terä” (Nothung on miekka Richard Wagnerin oopperasarjassa Nibelungin sormus) on mielekäs, vaikka Nothung olisi hajotettu. Oletuksena on, että lauseella ei voi olla mieltä, jos siinä esiintyy mieletön sana, ja toiseksi, että nimellä ei voi olla mieltä, ellei sillä ole kantajaa. Siten ”Nothung” – tai minkä tahansa tuhottavissa olevan esineen nimi – ei voi olla varsinainen nimi, vaan sen täytyy olla analysoitavissa yksinkertaisempien rakenneosien nimiin, ja näiden rakenneosien on oltava häviämättömiä.
Werner Streib
Tunnustuksena tekemistään saavutuksista, sai eversti Werner Streib rautaristin ritariristin tammenlehvillä ja miekoilla.
Mark Hurtubise
Mark Hurtubise (s. 9. kesäkuuta 1984 Montréal, Québec, Kanada) on kanadalainen jääkiekkohyökkääjä, joka pelaa Ranskan korkeimmalla sarjatasolla Ligue Magnus -joukkue Boxers de Bordeauxissa. Hän on pelipaikaltaan keskushyökkääjä, mutta osaa pelata myös laidassa. Hurtubise laukoo oikealta.
Ura
Hurtubise jatkoi kaudella 2009–2010 uraansa Ruotsin kolmanneksi korkeimmalla sarjatasolla I-divisioonan Olofströms IK:ssa. Hän voitti tehoilla 35+40=75 koko sarjan piste- ja maalipörssin. Olofström eteni Allsvenskanin nousukarsintoihin saakka, mutta jäi lopulta ilman sarjanousua. Hurtubise itse siirtyi kuitenkin sarjatasoa ylemmäs HockeyAllsvenskan-joukkue Almtuna IS:ään kaudeksi 2010–2011. Hän voitti joukkueen sisäisen piste- ja syöttöpörssin tehoilla 11+26=37. Syyskuussa 2011 Hurtubise siirtyi try-outille samassa sarjassa pelanneeseen Leksands IF:ään. Hän sai lokakuussa joukkueeseen vuoden mittaisen jatkosopimuksen. Hurtubise oli tehoilla 14+18=32 Leksandin kolmanneksi paras pistemies. Joukkue sijoittui Allsvenskanin runkosarjassa toiseksi ja eteni Kvalserieniin, mutta Leksand jäi kuitenkin ilman sarjanousua. Kaudella 2012–2013 Hurtubise oli tehoilla 18+27=45 joukkueen toiseksi paras pistemies Michael Rafflin jälkeen. Leksand voitti Allsvenskanin runkosarjan ja tällä kertaa nousi Kvalserienin päätteeksi seuraavaksi kaudeksi SHL:ään.
Lowestoft
Kalastus oli aikoinaan merkittävä tulonlähde Lowestoftissa, mutta vuonna 2015 oli jäljellä enää kymmenen kalastusalusta.
Lounais-Suomen Maalaistentalo
Lounais-Suomen Maalaistentalo on Alvar Aallon suunnittelema vuonna 1927–1928 rakennettu rakennus Turussa, Humaliston- ja Puutarhakadun kulmassa. Se edustaa tyylillisesti siirtymäkautta klassismista funktionalismiin. Rakennuksessa on viisi kerrosta ja ullakko. Sen kerrospinta-ala on 12 050 m².
TUL:n jalkapallon Mestaruussarjan kausi 1946–1947
Suomen mestaruus
HIFK voitti Suomen mestaruuden.
Puškinskajan metroasema (Moskovan metro)
Puškinskaja on yksi Moskovan metron asemista. Se avattiin 17. joulukuuta 1975.
VoIP
pienoiskuva|right|[[Avaya 1140E IP Phone]] VoIP eli IP-puhe (,, IP telephony tai Internet telephony) on kattotermi tekniikalle, jonka avulla ääntä voidaan siirtää reaaliaikaisesti Internetin tai muun IP-protokollaa käyttävän verkon välityksellä: puhe muutetaan digitaaliseen muotoon ja siirretään paketteina verkon yli. Jos IP-puhelun vastaanottaja käyttää perinteiseen puhelinverkkoon kytkettyä puhelinta tai kännykkää, puhelu siirretään Internetin välityksellä läheiseen puhelinkeskukseen, jossa se muunnetaan paikallispuheluksi.
Vahvuudet
Suomessa saa jo nykyisin kiinteään Internet-liittymään VoIP-lankapuhelimia. Operaattorit ovat yleensä valinneet liiketoimintamallin, jossa IP-puhelimesta toiseen soittaminen on ilmaista – puhelusta ei Internet-yhteyden kuukausimaksun lisäksi veloiteta erikseen. Perinteiset teleoperaattorit ymmärrettävästi pyrkivät estämään asiakkaiden siirtymisen IP-puhelinoperaattoreille. Jotkut ovat yrittäneet estää IP-puheluiden soittamisen omista Internet-liittymistään. Jotkut internetpalveluntarjoajat tarjoavat asiakkailleen laajakaistaliittymän hintaan laajakaistapuheluita, nk. puhekaistaa, jolloin asiakas voi soittaa toisten VoIP-puhelimien lisäksi tavallisiin analogisiin lankapuhelimiin sekä matkapuhelimiin. Maiden välisessä kommunikaatiossa tulee huomioida myös, että IP-puhelimet tukevat toinen toistaan, ts. ovat saman valmistajan tekemiä tai muuten yhteensopivia.
Protokollat
Vaikka puhelunmuodostuksen yksityiskohdat vaihtelevatkin, molemmat järjestelmät käyttävät varsinaiseen äänen ja kuvan siirtoon samaa protokollaa, RTP:tä. RTP tarjoaa puitteet reaaliaikaisen tiedon siirrolle pakettiverkon yli. Sen lisäksi tarvitaan koodekki, jonka avulla ääni ja kuvan voidaan paketoida, sekä varsinainen kuljetusprotokolla, UDP.
T-O-kartta
Historia ja kuvaus
Pyhän Maan neljä pyhää jokea olivat aina mukana. Matkustajien kannalta karttaa käyttökelpoisempia olivat kuitenkin matka­käsikirjat, joissa lueteltiin järjestyksessä niiden kaupunkien nimet, joiden kautta oli kuljettava tietystä paikasta toiseen, sekä periplus, jossa lueteltiin vastaavalla tavalla satamat ja maamerkit rannikolla. Myöhemmin saman perus­kaavan mukaisiin karttoihin merkittiin monia jokia ja kaupunkeja niin Itä- kuin Länsi-Euroopastakin sekä muita risti­retkien aikana tavattuja kohteita. Uusien maantieteellisten kohteiden lisäksi karttoihin lisättiin myös koristeellisia kuvia. Tärkeimpiä kaupunkeja esittivät niiden nimien lisäksi erilliset linnoitusten ja tornien kuvat, ja tyhjät tilat täytettiin myyttisten olentojen kuvilla.
Huumekartelli
Huumekartelli on laaja ja monimutkainen järjestö, joka koostuu useista huumeita valmistavista, kuljettavista ja myyvistä järjestöistä sekä erilaisiin huumekauppaa tukeviin tarkoituksiin perustetuista soluista. Huumekartelli saattaa olla vain löyhä sopimus tai liikeyritystä muistuttava järjestelmä. Huumekartelli luo aina huumeiden kuljetustien ja siksi toimii sekä huumeiden tuotanto-, jalostus- että kulutusalueilla. Esimerkiksi Latinalaisen Amerikan huumekartellit ulottuvat Yhdysvaltoihin asti. Voimakkailla huumekartelleilla saattaa olla suuri yhteiskunnallinen merkitys huumeiden tuotantomaassa. Vaikka aina ei ole kyse kartellista talouselämän kilpailunrajoittamisen merkityksessä, puhutaan huume-alan monialayrityksistä yleensä kartelleina.
1980-luvulla tulivat suuren yleisön tietoon Kolumbian huumekartellit ja huumekauppaa käyvät sissit. Kolumbiassa muun muassa Calin ja Medellínin huumekartellien johtajista tuli 1980-luvulla yhteiskunnallista vaikutusvaltaa saaneita ”huumeparoneja”, joista tunnetuin oli Medellinin kartellin johtaja Pablo Escobar.
2000-luvulla ovat tulleet erityisen tunnetuksi Meksikon huumekartellit, joita vastaan oli 2000-luvun lopussa käynnissä sota. Meksikon merkittävin kartelli oli Sinaloan huumekartelli, mutta 2012 raportoitiin Zetasin kasvaneen sitä suuremmaksi. Meksikolaiset toimivat myös Etelä-Amerikassa.
Roh Tae-woo
Sotilasura
Roh yleni armeijassa vähitellen, ja 1979 hänestä tuli kenraali. Hän kuului salaiseen Hanahoe-ryhmittymään, joka tuki Chunin Etelä-Korean johtajaksi nostanutta vallankaappausta.
Huijaaminen videopeleissä
Videopeleissä huijaaminen tarkoittaa videopelin normaalin pelimekaniikan asettamien sääntojen rikkomista pelaajan oman edun tavoittamiseksi. Tarkoituksena voi olla esimerkiksi videopelin helpottaminen.
The Last Will and Testament of Rosalind Leigh
Julkaisu ja vastaanotto
The Last Will and Testament of Rosalind Leigh sai ensi-iltansa Belgian Bruggessa Razor Reel Fantasticin elokuvajuhlilla 27. lokakuuta vuonna 2012. Ensi-iltansa jälkeen elokuva kiersi monia elokuvajuhlia, kuten Yhdysvalloissa St. Louisin elokuvajuhlat 9. marraskuuta 2012 ja Isossa-Britanniassa Dead by Dawnin kauhuelokuvajuhlat 25. huhtikuuta 2013. The Last Will and Testament of Rosalind Leigh julkaistiin Blu-ray:nä 25. kesäkuuta 2013 ja DVD:nä 30. heinäkuuta 2013.
Csonka
Korkeakoulun tiloissa valmistui useita autoja, sillä János Csonka vastasi konelaboratoriosta, jota hänellä oli lupa käyttää myös omiin tarkoituksiinsa. Koska omat voimavarat autontuotantoon olivat kuitenkin vähäiset, valmistusoikeuksia myytiin myös muille yrityksille. 1. lokakuuta 1910 postilaitos tilasi kymmenen postilinja-autoa. Nämä 11-paikkaiset ajoneuvot valmisti Röck Csonkan piirustusten pohjalta.
Mara Berni
thumb|200px|Mara Berni vuonna 1955. Mara Berni (oikealta nimeltään Mara Bernasconi, s. 12. kesäkuuta 1932 Brunate) on italialainen näyttelijä.
G. G. Ronimus
Ronimus oli Keski-Suomen nuorisoseuran johtokunnan jäsenenä ja puheenjohtajana ja hänellä oli myös muita luottamustoimia kunnallisella alalla ja yhdistyksissä. Ronimus julkaisi pari matkakertomusta, oppikirjan ja lisäksi hän laati Jyväskylän kirjastosta ensimmäisen systemaattisen luettelon.
Niasso
Niasson ohi kulkee Ségoun ja Moptin välinen maantie RN6. Paikallisia elinkeinoja ovat maanviljely, karjanhoito, kalastus, käsityöammatit ja pienimuotoinen kaupankäynti. Tärkeimmät viljelykasvit ovat hirssi, maissi, durra, riisi, puuvilla ja vihannekset. Kotieläimiä ovat naudat, lampaat, vuohet, aasit, hevoset ja siipikarja. Kaupankäynti suuntautuu Saniin Diéliin ja Ségouun. Nuoriso hakeutuu ansiotöihin kaupunkeihin.
Funanin kuningaskunta
Synty ja alkuvaiheet perimätiedon mukaan
Funanin synnystä ja alkuvaiheista on olemassa vain myyttisiä legendoja, jotka tunnetaan vain kiinalaisista kronikoista. Kiinalaiset K'ang T'ai ja Chu Ying vierailivat Funanissa 245–250. Heidän kirjoitusten mukaan Funanin alkuperäinen hallitsija oli kuningatar Liu-ye. Mo-fousta saapui sitten henkiä palvova Hun, jolla oli taikajousi. Hunin onnistui valloittaa Liu-ye, ja Hunista tuli Funanin ensimmäinen kuningas. Toisen version mukaan kuningatar oli Ye-liu. Hun-houei oli ulkomaalainen, joka palvoi henkiä ja jolla oli taikajousi. Hun-houei saapui Funaniin kauppiaiden mukana, valloitti Ye-liun ja nai hänet. Kolmannessa versiossa kuningatar on jälleen Liu-ye, Hun-t'ien tulee puolestaan Ki-maasta, ja hänellä on hengiltä saama taikajousi. Neljännessä ja viimeisessä versiossa kuningatar oli niin ikään Liu-ye, Hun-t'ien palvoi henkiä, ja hänellä oli taikajousi, mutta hän tuli etelästä Kiaosta. Hän nai Liu-ye, nousi kuninkaaksi ja antoi pojalleen seitsemän kaupunkia hallittavakseen.
Historiallinen aika
Kiinalaisten kronikat (ja niiden myöhemmät versiot) 400-luvulta ovat sekavia ja epäjohdonmukaisia. Liu-Song-dynastian (420–479) ajan kronikat kertovat, että dynastian loppupuolella Funanin hallitsijana oli Chiao Chen-ju eli Jayavarman. Toisen version mukaan yksi Chu Chan-t'anin seuraajista oli Chiao Chen-ju, intialainen brahmaani, joka oli lähtenyt hallitsemaan Funania ylimaallisen äänen käskystä ja jonka funanilaiset hyväksyivät hallitsijaksi. Häntä seurasi Liu-Song-dynastian kaudella 424-453 Shih-li-t'o-pa-mo ja myöhemmällä kaudella 483-493 Chö-sie-pa-mo eli Jayavarman. Jokseenkin varmaa on joka tapauksessa, että Funanin hallitsija 400-luvun lopulla oli Jayavarman arvonimenään ”Kaundinya”. Kronikan mukaan hän kuoli 514 ja hänen seuraajansa oli Rudravarman eli kiinaksi Liu-t'o-pa-mo. Rudravarmanin tiedetään lähettäneen viisi lähetystöä Kiinaan vuosina 517–539.
Tuuba
Historia
Erilaisia bassosoittimia on ollut käytössä läpi historian. 1500-luvulta periytyvää sinkki-nimistä vanhaa soitinta pidetään yleisesti varhaisimpana tuuban edeltäjänä. Se oli nahalla päällystetystä puusta valmistettu, kuudella läpällä varustettu soitin. Harvinainen basso-sinkki korvattiin usein serpentillä. thumb|left|Moritzin ja Wieprechtin alkuperäinen F-tuuba vuodelta 1835 Fagotin muotoinen bassotorvi kehitettiin parantamaan serpentin puutteita 1800-luvun alussa. Bassotorvessa on suuri metallinen kaikusuppilo, mutta se oli soinnillisesti epätasainen.
Suomessa tuuba määrättiin keisarillisella asetuksella Suomen armeijan soittimeksi 1861. Tuubansoiton opiskelu oli sidoksissa sotilassoittokuntiin 1970-luvulla saakka. Vapaapalokuntien, suojeluskuntien ja puhallinorkestereiden historiassa tuuba esiintyy jo 1800-luvulla. Sibelius-Akatemiaan valittiin tuubansoiton opettaja 1974.
Tuuba nykyisin
Tuuban ääni on soittimen rakenteesta johtuen pyöreä ja pehmeä, kovemmilla äänenvoimakkuuksilla äänestä tulee läpitunkevan peltinen. Tuuban rakenne on tasaisesti laajeneva, toisin kuin pasuunalla tai trumpetilla (vrt. kooninen). Tästä seuraa, että kovaa soitettaessa tuuban ääni menettää sonoriteettinsa, toisin kuin kooniset soittimet. Toisaalta tuuban dynaaminen skaala on huomattavan laaja ennen kuin sonoriteetin aiheuttavat formantit peittyvät.
Tuuban muunnoksia
Tuubasta kehitettyjä muunnoksia ovat mm. sousafoni ja helikoni. Niitä käytetään etenkin marssisoitossa, jossa äänen täytyy kuulua pitkälle. Niiden putken paksuin osa kiertää soittajan ympäri, soittaja on ikään kuin torven "sisällä".
The Naked Truth
The Naked Truth voi tarkoittaa ainakin seuraavia:
Ryhmän 5 alkuaine
Yhtä ryhmän 5 alkuaineista, dubniumia, ei esiinny luonnossa ja sitä on valmistettu vain laboratoriossa.
Puerto Rico talviolympialaisissa 2018
Puerto Rico osallistui talviolympialaisiin edellisen kerran vuonna 2002, jolloin se kuitenkin vetäytyi rattikelkkakilpailusta, kun kävi ilmi, ettei yksi joukkueen jäsenistä täyttänyt Puerto Ricon olympiakomitean edustuskelpoisuusvaatimuksia. Sen jälkeen Puerto Ricon olympiakomitea irtisanoi maan talviurheiluliiton komiteajäsenyyden, eikä maa enää voinut osallistua talviolympialaisiin. Alppihiihtäjä Kristina Krone täytti osallistumiskriteerit Sotšin olympialaisiin 2014, mutta ei saanut Puerto Ricon olympiakomitealta mitään vastausta eikä siten päässyt osallistumaan. Joulukuussa 2017 olympiakomitea myönsi talviurheiluliitolle kuuden kuukauden väliaikaisen jäsenyyden, joten Puerto Rico pääsi mukaan olympialaisiin.
Redman
Televisio
Chappelle's Show
Hitti Buumi
Hitti Buumi
LP-julkaisu ei sisällä kappaleita 12, 13, 17 ja 18.
Hitti Buumi 2
LP-julkaisu ei sisällä kappaleita 14, 15, 16 ja 17.
Pyrgadíkia
Aiemmin kylä kuului Panagían kuntaan ja vuodesta 2011 lähtien Aristotéliin kunnan Panagían kunnallisyksikköön.
Recoil Games
Recoil Games on suomalainen vuonna 2007 perustettu videopelejä kehittävä yritys. Se on tullut tunnetuksi Earth No More -pelistä, jonka kehityksen se jätti kesken. Vuonna 2012 siltä julkaistiin PlayStation Networkissa Rochard ja 2013 iOS:llä Rock Runners.
Historia
Jäljelle jäänyt 15 hengen tiimi kehitti kahdessa kuukaudessa uuden pelin demon, jota lähdettiin markkinoimaan Ranskan Game Connection -messuille. Painovoimalla leikittelevä Rochard oli ensimmäinen Unity-pelimoottorilla tehty konsolipeli. Useat julkaisijat kiinnostuivat pelistä, ja sopimus tehtiin Sony Online Entertainmentin kanssa. Pelin kehitys oli aikataulussa, mutta lokakuussa 2011 Sonyn verkkopalveluun murtauduttiin. Verkkokauppa suljettiin kahdeksi kuukaudeksi ja osa pelin julkaisusopimuksesta vastanneista henkilöistä sai Sonylla potkut. Uusi yhteyshenkilö ei ollut yhtä vakuuttunut Rochardin yksinpelistä, ja pelin julkaisu venyi seuraavan vuoden syksylle, ilman kunnollista markkinointia. PSN-julkaisuyksinoikeus pudotettiin kolmeen kuukauteen, ja peli tuli saataville myös Steamissa; Microsoft ei halunnut peliä Xboxin verkkokauppaan, koska se oli jo julkaistu aiemmin PlayStationilla. Lopulta myyntiluvut jäivät vaatimattomiksi eikä julkaisijoilla ollut kiinnostusta jatko-osaan. Samuli Syvähuoko lähti Recoil Gamesilta, mutta jäi silti yrityksen hallitukseen. Yrityksen työntekijöiden määrä putosi kuuteen, ja johtoon astui Jan Achrenius. Vuonna 2013 pelitalon alihankintana tekemä Rock Runners -peli julkaistiin iOS-laitteille.
Ryhmän 4 alkuaine
thumb|150px|[[Titaania]] Ryhmän 4 alkuaineella tarkoitetaan alkuainetta, joka kuuluu jaksollisen järjestelmän neljänteen ryhmään. Ryhmän 4 alkuaineita ovat titaani, zirkonium, hafnium ja rutherfordium. Kaikki ryhmän 4 jäsenet ovat siirtymämetalleja. Yhtäkään ryhmän 4 alkuainetta ei ole löydetty elävistä olennoista.
Šušin piiri
Vuoristo-Karabahin sodan jälkeen armenialaiset liittivät Šušin piiriin pienen osan valtaamastaan Laçınin piiristä. Nykyisellään piiri rajoittuu pohjoisessa ja koillisessa Vuoristo-Karabahin tasavallan Askeranin piiriin, kaakossa Hadrutin piiriin ja lännessä Qašataghin piiriin. Hallinnollinen keskus on Šušin kaupunki, josta on 11 kilometriä tasavallan pääkaupunkiin Stepanakertiin. Asukkaista 99,6 % on armenialaisia.
Jacques de Savoie-Nemours
thumb|180px|Jacques de Savoie-Nemours Jacques de Savoie-Nemours (12. lokakuuta, 1531 – 15. kesäkuuta, 1585) oli Nemoursin herttua 1533-1585.
Tuomas Kyrö
thumb|Tuomas Kyrö [[Helsingin_kirjamessut|Helsingin kirjamessuilla 2016.]] Tuomas Tapani Kyrö (s. 4. kesäkuuta 1974 Helsinki) on suomalainen kirjailija, käsikirjoittaja, tv-panelisti, kolumnisti ja sarjakuvapiirtäjä.
American Association (1800-luku)
American Association (American Association of Base Ball Clubs) oli 2. marraskuuta 1881 Cincinnatissa perustettu ammattilaisbaseball liiga, joka oli olemassa kymmenen kautta 1882–1891. Tuona aikana se haastoi National Leaguen kilpailuun ammattilaisbaseballin herruudesta. NL ja AA pelasivat varhaista versiota World Seriesista seitsemän kertaa. Liigan tultua lakkautetuksi, muutamat sen joukkueista siirtyivät National Leagueen.
Gabriel Mann (näyttelijä)
Gabriel Mann (s. 14. toukokuuta 1972) on yhdysvaltalainen näyttelijä ja entinen malli. Hän näytteli Nolan Rossia draamasarjassa Kosto.
Heikki Wirtanen (toimittaja)
Hän kävi koulunsa Vaasassa. Valmistuttuaan Vaasan lyseosta ylioppilaaksi hän siirtyi opiskelemaan Tampereen yliopistoon. Hän toimi vuosina 1980–1985 Hankasalmen Sanomien päätoimittajana. Hän toimi myös sanomalehti Keskisuomalaisen pakinoitsijana ja käytti nimimerkkiä Tuplawee.
Stratoníki
Stratoníki muodostaa myös laajemman kyläyhdyskunnan (Τοπική Κοινότητα Στρατονίκης, Topikí Koinótita Stratoníkis), johon kuuluvat varsinaisen Stratoníkin kylän lisäksi Kryonérin kylä sekä Eleftherónisoksen saari. Koko yhdyskunnan väkiluku on 563. Aiemmin kylä kuului Stágira-Ákanthoksen kuntaan ja vuodesta 2011 lähtien Aristotéliin kunnan Stágira-Ákanthoksen kunnallisyksikköön.
Barry Cryer
Barry Cryer (23. maaliskuuta 1935 Leeds – 25. tammikuuta 2022 Lontoo ) oli englantilainen koomikko, käsikirjoittaja ja näyttelijä.
Kuokkalan silta
Perustamisolosuhteet siltapaikalla olivat poikkeuksellisen vaikeat. Jyväsjärven leveys siltapaikalla on noin 440 metriä ja järven keskialueella on noin 200–250 metriä leveä painnane, jossa syvyys on 13–15 metriä. Pohjalla on 4–8 metrin paksuinen pehmeä savi- ja silttikerros, jonka alapuolella on 10–30 metrin paksuinen silttikerros. Kallio on syvimmillään 50–55 metrin syvyydessä. Sillan ali Päijänteeltä Jyväskylän satamaan kulkeva laivaväylä vaatii 11 metrin vapaan korkeuden ja 40 metrin leveyden. 350px|pienoiskuva|vasen|Silta Jyväskylässä kuvattuna [[Vesilinna (Jyväskylä)|Vesilinnasta kesällä 2008.]] Jyväskylän kaupunki suunnitteli siltaa vuodesta 1979 lähtien. Insinööritoimisto Helander & Nirkkonen teki sillan alustavan suunnittelun ja jännitetyn betonisiltavaihtoehdon urakkalaskentaa varten. Vuoden 1987 alussa olleessa urakkakyselyssä terässiltavaihtoehdot osoittautuivat betonivaihtoehtoja halvemmiksi. Kaupunki ja oululainen Insinöörityö Oy solmivat urakkasopimuksen sillan rakentamisesta 60 miljoonan markan urakkasummalla 7.5.1987. Silta rakennettiin Insinööritoimisto Juola ja Rantakokko Ky:n suunnitteleman vaihtoehdon mukaisena.
Clermont-Ferrandin lyhytelokuvajuhlat
Lab-kilpailu
Digitekniikan kehitys teki tarpeelliseksi avata festivaali myös videolle tuotetuille elokuville. Ensimmäinen Digital-kilpailusarja järjestettiin vuonna 2002 ja vuodesta 2004 kilpailusarjan nimi on ollut Lab. Nykyisin kaikissa kilpailusarjoissa on mahdollista nähdä sekä ammattimaisesti videolle, että filmille kuvattuja elokuvia. Kansainvälisen kilpailun keskittyessä perinteiseen elokuvakerrontaan, Lab-sarjassa voi nähdä kokeellisempaa elokuvaa.
Keisari Aarnio
Keisari Aarnion ensimmäinen painos myytiin päivässä loppuun. Kirjan pohjalta on tehty samanniminen televisiosarja, jossa Aarniota esittää Kari Hietalahti.
N’Goa
N’Goan kunta rajoittuu pohjoisessa Sanin piirin Siadougoun, idässä Niasson, etelässä Djéguenan, lännessä Blan piirin Fanin ja luoteessa Ségoun piirin Fatinén kuntiin. Alue on tasankoa pohjoisessa Banijoen rannalla olevia harjanteita lukuun ottamatta. Seudulla on useita tulvajärviä. Se kuuluu Sudanin ja Sahelin siirtymävyöhykkeeseen. Kasvillisuus on pensassavannia.
Brinell-kovuus
Mittausmenetelmä
Tavallisimmin Brinellin kovuustestissä käytetään läpimitaltaan 10 millimetrin suuruista teräskuulaa, jolla painetaan tutkittavaan aineeseen kuoppa 3000 kilopondin (noin 29 000 newtonin) voimalla. Pehmeisiin materiaaleihin käytetään pienempää voimaa, kovimpiin materiaaleihin taas teräskuulan sijasta volframikarbidista valmistettua kuulaa. Tutkittavan materiaalin pintaan syntyvä kuoppa mitataan, ja materiaalin kovuus lasketaan seuraavasti:
Lauberhornin syöksylasku
Reitti
Lauberhornin pujottelu ja alppiyhdistetyn pujottelu lasketaan Jungfrau / Männlichen -rinteessä ja se päättyy samalle maalialueelle kuin syöksylasku.
Voittajat
Seuraavat alppihiihtäjät ovat voittaneet Lauberhornin syöksylaskun:
Milan Stanković
Eurovision laulukilpailu 2010
Hän kilpaili myös Serbian Euroviisujen alkukarsinnoissa Tri pa jedan za Oslo. Hän voitti kilpailun ja edusti Serbiaa kappaleella "Ovo je Balkan" (Tämä on Balkan) Euroviisujen finaalissa, jossa Milan sijoittui 13. sijalle saaden 72 pistettä. Kappaleen sävelsi kuuluisa bosnialainen säveltäjä Goran Bregović. Ovo je Balkanin  sanoitukset olivat Marina Tucakovićin ja Ljiljana Jorgovanovićin käsialaa. Kappaleesta tehtiin myös espanjankielinen versio Balkañeros .
Ura
Lokakuussa 2011 Milan ratkaisi ongelman Grand Productionin kanssa ja sitten he peruuttivat sopimuksen, jonka takia heillä oli ristiriita. Sopimuksen irtisanomisen jälkeen Milan aloitti Euroopan kiertueen ja ensimmäinen kiertuepaikka oli Sveitsissä, Jil CLUBilla. Milania on kutsuttu parhaaksi nuoreksi laulajaksi Zvezde Granda-kilpailusta.
Tškalovskajan metroasema (Pietarin metro)
Tškalovskaja on yksi Pietarin metron asemista. Se avattiin 15. syyskuuta 1997.
Lennart Vapaavuori
Knut Lennart Vapaavuori (14. toukokuuta 1912 Lemu – 7. helmikuuta 1957 Tuusniemi) oli suomalainen pappi ja nuortenkirjailija.
Metastabiliteetti
Metastabiilit systeemit ovat yleisiä monilla aloilla kuten mekaniikassa, kemiassa, termodynamiikassa ja atomi- ja ydinfysiikassa sekä elektroniikassa. Monet monimutkaiset luonnolliset ja keinotekoiset systeemit ovat meta­stabiileja. Sellaiset ovat yleisiä ainakin mekaniikassa, kemiassa, termo­dynamiikassa ja elektroniikassa. Nykyään meta­stabiiliuden käsitettä käytetään myös neurotieteissä ja päätöksentekoteoriassa.
Hiekkakasat ja lumivyöryt
Samaan tapaan rinteisiin kerääntynyt lumi ja jääkiteet voivat purkautua lumivyöryinä, jotka ovatkin vuoristoalueilla yleisiä onnettomuuksia. Kuivissa olosuhteissa vuorille kertyneet lumikasat voi romahtaa samaan tapaan kuin hiekkakasat. Kokonaisen vuoren rinteeltä lumi saattaa yhtäkkiä lähteä vyörymään alas esimerkiksi hiihtäjän tai pelkän kovan äänenkin vaikutuksesta.
Atomi- ja molekyylifysiikassa
Tätä elektronien ominaisuutta käytetään hyväksi lasereissa. Kun atomiin osuu valoa, jolla on tietty aallonpituus, elektronit siirtyvät korkeampaan energiatasoon. Kun valon saapuminen lakkaa, virittyneet elektronit palaavat alkuperäiseen tilaansa, useimmiten jo 10-8 sekunnissa. Jos elektroni kuitenkin on päätynyt meta­stabiiliin tilaan, se pysyy siellä kauemmin, yleensä noin 10-3 sekuntia. Tämän vuoksi elektronit kasaantuvat meta­stabiileihin tiloihin, koska niihin siirtyy elektroneja nopeammin kuin niitä palaa sieltä perustilaan. Tätä ilmiötä, johon laserin toiminta perustuu, sanotaan populaatioinversioksi.
Piet Hamberg
Piet Hamberg (s. 22. tammikuuta 1954 Winschoten) on hollantilainen jalkapallovalmentaja ja entinen jalkapalloilija.
Djéguena
Djéguena on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 30 kilometriä Sanista lounaaseen. Kunnassa on 4 000 ja kylässä 900 asukasta (vuonna 2009).
Érik Morales
Ura
Morales aloitti nyrkkeilyuransa 5-vuotiaana nyrkkeilijäisänsä salilla. Hän otteli amatöörinä 114 ottelua, joista hän voitti 108 ja hävisi 14. Erilaisia amatöörimestaruuksia hän voitti 11 kappaletta. Ammattilaisuransa hän aloitti 16-vuotiaana vuonna 1993.
Uransa kahdennessatoista ottelussa Morales pääsi ensi kertaa titteliotteluun voitettuaan tätä ennen suurimman osan vastustajistaan ennen täyttä aikaa. Hän voitti Jose Valdezin WBC-liiton Mundo hispano -titteliottelussa vuonna 1994 ja sittemmin puolusti titteliään kolmesti tyrmäysvoitoilla. Huhtikuussa 1995 hän voitti Meksikon mestaruuden ylemmässä kääpiösarjassa Enrique Jupiteria vastaan, ja saman vuoden heinäkuussa hän voitti Pohjois-Amerikan mestaruuden kaikin tuomariäänin Juan Luis Torresilta. Hän puolusti mestaruuksiaan samana vuonna Alberto Martinezia vastaan teknisellä tyrmäyksellä ja voitti Meksikon-mestaruusottelussa haastaja Enrique Angelesin kaikin tuomariäänin. Pohjois-Amerikan mestaruuttaan Morales puolusti Kenny Mitchelliä, Rudy Bradleytä, Hector Acero Sanchezia ja Pedro Javier Torresia vastaan.
Nousu höyhensarjaan
Morales puolusti höyhensarjan mestaruuttaan ensimmäisen kerran ykköshaastaja Injin Chitä vastaan. Kiihkeässä ja tasaisessa ottelussa Morales sai haavan silmäkulmaansa Chin pään kolautuksesta. Kymmenennessä erässä Chi syyllistyi toistuviin rikkeisiin, mutta ottelu kesti täydet 12 erää ja silmä lähes umpeen muurautuneena Morales vei voiton lopulta kaikin tuomariäänin.
Vasili Romanov
Elämäkerta
Vasili syntyi Hatsinan palatsissa 7. heinäkuuta Ksenia Aleksandrovna Romanovan ja suuriruhtinas Aleksandr Mihailovitš Romanovin kuudentena lapsena. Vaikka Vasili oli tsaari Aleksanteri III:n tyttärenpoika, äidin puolelta hän ei saanut suuriruhtinaan arvoa, koska hän oli isän puolelta tsaari Nikolai I:n pojanpojanpoika.
Maanpaossa Vasili eli Englannissa äitinsä kanssa. 1920-luvulla hän emigroitui Yhdysvaltoihin, jossa hän työskenteli laivapoikana, telakkatyöntekijänä, pörssivälittäjänä, viininviljelijänä ja kanafarmarina. Vuonna 1980 Vasilista tuli Romanov-suvun säätiön puheenjohtaja veljensä Dmitrin seuraajana.
Homelin lentoasema
Homelin lentoasema eli Gomelin lentoasema on Valko-Venäjän toiseksi suurimman kaupungin Homelin (Gomel) kaupungin koillispuolella Homelin piirissä sijaitseva lentoasema. Kaupungin pohjoispuolelta sijaisevalle lentoasemalle on keskustasta noin kahdeksan kilometrin matka.
Santapeikko
Santapeikko on Edith Nesbitin romaaniin Yksitoista toivomusta perustuva elokuva vuodelta 2004. Elokuva kertoo perheestä, jossa on 5 lasta. Kun äiti lähtee sairaanhoitajaksi ja isä sotaan, lapset lähtevät junalla enonsa luo. Enollaan lapsia kiellettiin menemästä talvipuutarhaan, mutta lapset uteliaisuudesta lähtivät katsomaa mitä puutarhasta löytyy. Puutarhassa oli ovi, jonka takana oli ranta. Sieltä he löysivät santapeikon. Niin santapeikko ja lapset ystävystyivät ja kesästä tuli suuri seikkailu.
Jalkapallon Mestaruussarjan kausi 1947–1948
Maalintekijät
Lähde: Jalkapallokirja 1948
Ateenalaisten aarrekammio
Ateenalaisten aarrekammio on antiikin aikainen aarrekammio Delfoissa Apollonin pyhäkköalueella. Se sijaitsee Apollonin temppelin eteläpuolella Pyhän tien varrella.
Jänönputket
Lajeja
Muita lajeja:
Efora
Eforan toiminta lopetettiin 31.12.2021 ja 1.1.2022 alkaen kunnossapitotoiminnot sulautettiin osaksi tehtaita.
Sinebrychoff (suku)
Historia
Ensimmäinen Suomeen saapunut Sinebrychoff oli 1700-luvun lopulla Kymin Ruotsinsalmen varuskuntaan asettunut ja siellä kauppiaana toiminut Pjotr, Suomeen tultuaan Peter. Hän kuoli vuonna 1805.
Panimon perustaminen
Panimo valmistui 1820-luvun lopulla Hietalahteen. Siellä valmistettiin olutta vuoteen 1993 asti, jolloin Oy Sinebrychoff Ab muutti Keravalle. Perhe asui Pavelin vanhemman veljen Nikolain 1840-luvulla rakennuttamassa talossa Bulevardin päässä panimon vieressä. Talossa on nyt Sinebrychoffin taidemuseo.
Strathcona County
Historia
Alueen maasto muotoutui viimeisen jääkauden vetäydyttyä noin 12 000 vuotta sitten, jätti jälkeensa Beaver Hills-kukkulat, lukuisia järviä, lampia ja jokia.
Ateenalaisten stoa
Stoa edustaa joonialaista tyyliä. Sen pylväikkö on eteläsivulla, kun taas pohjoisseinän muodostaa temppelin terassimuuri. Stoa on yksilaivainen ja sen pituus on noin 31,6 metriä ja leveys noin 3,71 metriä. Sen rakentamiseen oli käytetty paikallista kalkkikiveä sekä paroslaista ja Pentelikon-vuoren marmoria. Rakennuksessa oli puinen katto.
2b2t
Yleistä
2b2t:n chat-osio on yleensä täynnä säädytöntä ja rasistista kielenkäyttöä ja linkkejä esimerkiksi porno- ja šokkisivustoille.
Alexis von Kræmer
Alexis Karl Oskar Fredrik von Kræmer (8. tammikuuta 1871 Pietari – 24. joulukuuta 1927 Helsinki) oli suomalainen Helsingin yliopiston lehtori ja valtiopäivämies.
Emma Irene Åström
pienoiskuva|Emma Irene Åström kunniatohtoriksi vihittynä Helsingin yliopiston Filosofisen tiedekunnan promootiossa 1927. Emma Irene Åström (27. huhtikuuta 1847 Taivassalo – 3. heinäkuuta 1934 Tammisaari ) oli Suomen ensimmäinen maisterin tutkinnon suorittanut nainen (1882). Hän työskenteli myös seminaarinlehtorina.
TUL:n jalkapallon Mestaruussarjan kausi 1947–1948
Työväen Urheiluliiton jalkapallomestaruus 1948 ratkaistiin kahdeksan joukkueen kaksinkertaisella sarjalla. Sarjan kuusi parasta selviytyi yhteiseen Mestaruussarjaan, johon lisäksi tuli 2 joukkuetta TUL:n Suomensarjasta ja 8 Palloliiton joukkuetta.
Tuomas Uusitalo
Syksyllä 2012 Uusitalo ja Eero Ritala toimivat MTV3:n Sing along -viihdeohjelman joukkueiden kapteeneina.
Janet Kear
Vuonna 1959 Kear liittyi Peter Scottin Wildfowl and Wetlands Trust-järjestöön Slimbridgessä Gloucestershiressä. 1977 hänestä tuli kuraattori järjestön vastaperustettuun aluekeskukseen Martin Meressä Lancashiressä. Hän työskenteli järjestössä eläkkeelle jäämiseensä saakka 1993.
Keisari Aarnio (televisiosarja)
Jaksot
1 Keskikatsojamäärä Nelosen ensiesityspäivänä syksyllä 2018.
Gustaf Lewenhaupt
Lewenhaupt osallistui olympialaisiin kerran, Tukholmassa 1912. Hän sijoittui tuolloin esteratsastuksen henkilökohtaisessa kilpailussa jaetulle yhdeksännelle sijalle ja oli mukana maansa kultaa voittaneessa joukkueessa. Lewenhaupt oli nykyaikaisessa viisiottelussa kyseisissä kisoissa seitsemästoista. Myös Gustafin veli Charles oli ratsastaja.
Marcel Proust
Pääteoksen kirjoittaminen
Kahden keskeytyneen yrityksen ja joidenkin sivuhankkeiden jälkeen Proust löysi teokselleen filosofisen perustan. Sen mukaan kirjailijan tehtävä on vapauttaa tiedostamattomiin muistoihin haudattu elävä todellisuus, jolle tottumus ihmisen sokeuttaa.
Kuolema
thumb|upright|Marcel Proustin hauta [[Père Lachaisessa.]] Proust kuoli 18. marraskuuta 1922 keuhkokuumeeseen. Kadonnutta aikaa etsimässä -romaanin kolme viimeistä osaa julkaistiin postuumisti, vaikka ne jäivät Proustilta viimeistelemättä.
Asvestochóri
Asvestochóri on Kreikan kaupunki, joka kuuluu hallinnollisesti Pylaía-Chortiátiin kuntaan, Thessalonikin alueyksikköön ja Keski-Makedonian alueeseen. Kaupungin väkiluku on 6 392 (vuonna 2011).
Drymós
Drymóksen pieni kaupunki sijaitsee linnuntietä noin 16 kilometriä pohjoiseen Thessalonikista. Asutuksen vanha nimi oli vuoteen 1926 saakka Drymígklava (Δρυμίγκλαβα) ja tämän jälkeen vain vuoteen 1927 saakka Sidirokéfalon (Σιδηροκέφαλον).
Bern
Maantiede
thumb|250px|Bernin sijainti Sveitsissä. Bern sijaitsee Sveitsin Mittellandissa Bernin kantonissa maan läntisessä keskiosassa. Bernin ympäristö on muodostunut viime jääkauden aikana. Bernin kaksi lähintä vuorta ovat varsin matalia: Gurten kaupungin eteläpuolella Wabernissa on 858 metriä korkea ja Bantiger kaupungin koillispuolella Bolligenissa on 947 metriä korkea. Vanhakaupunki sijaitsee Aarejoen niemellä, mutta sieltä kaupunki on laajentunut joen ympärille.
Historia
Bernin perusti vuonna 1191 herttua Berchtold V. Perimätiedon mukaan herttua nimesi kaupungin ensimmäisen metsästysmatkalla tulleen eläimen mukaan, joka sattui olemaan karhu.
Uinti kesäolympialaisissa 2020
Menestynein maa oli Yhdysvallat, jonka uimarit saavuttivat 30 mitalia, joista 11 kultaa. Toiseksi paras maa oli Australia 21 mitalilla ja yhdeksällä kullalla. Menestynein urheilija oli Yhdysvaltain Caeleb Dressel, joka saavutti viisi kultaa. Australialainen Emma McKeon voitti seitsemän mitalia, joista neljä kultaa.
Dustin Jeffrey
Ura
Jeffrey pelasi kauden 2007–2008 aikana myös 15 pudotuspeliottelua hänet vuonna 2007 NHL:ään varanneen Pittsburgh Penguinsin farmijoukkueessa AHL:n Wilkes-Barre/Scranton Penguinsissa. Kaudella 2008–2009 hän debytoi NHL:ssä 26. joulukuuta 2008 New Jersey Devilsiä vastaan. Ensimmäisen NHL-maalinsa Jeffrey teki 1. tammikuuta 2009 Boston Bruinsia vastaan. Suurimman osan kautta hän vietti kuitenkin Wilkes-Barre/Scrantonissa ollen joukkueen seitsemänneksi paras pistemies 37 pisteellä.
100 Miles and Runnin’
Aloittaakseen levyn nauhoittamisen kaikkien ryhmän jäsenten oli allekirjoitettava pitkäaikainen sopimus Eazy-E:n omistaman Ruthless Records -levy-yhtiön kanssa. Ice Cube ei kuitenkaan suostunut sopimukseen, vaan erosi ryhmästä. Nimikkokappale ”100 Miles and Runnin’” sai paljon näkyvyyttä radiossa ja televisiossa.
Albumi ylitti Yhdysvalloissa kultarajan 16. marraskuuta 1990 ja platinarajan 16. syyskuuta 1992. Se oli Billboard 200 -listalla korkeimmillaan sijalla 27.
Steve Moses
Ammattilaisura
Kaudella 2018–2019 Moses oli Jokereiden kolmanneksi paras pistemies tehoilla 15+25=40. Hänen alkukauteensa mahtui kuitenkin 18 ottelun mittainen maaliton putki, joka alkoi runkosarjan toisella kierroksella 5. syyskuuta ja päättyi 26. lokakuuta. Kausi 2019–2020 Mosesilla osoittautui kokonaisuudessaan pettymykseksi, sillä hän teki 43 runkosarjaottelussa vain 17 tehopistettä. Lokakuussa 2019 Moses joutui kuudeksi viikoksi sivuun loukkaantumisen vuoksi.
HMS Hardy (R08)
Palvelus
Koeajojen päätyttyä alus liittyi syyskuussa 1942 Kotilaivastoon koulutettavaksi. Alus saattoi 14. lokakuuta HMCS Haidan, HMCS Iroquoisin, HMS Januksen ja HMS Vigilantin kanssa taistelulaiva HMS Ansonin Huippuvuorille. Se suojasi 23. marraskuuta Kuolan niemimaalle saattueen JW54B, josta se erkani 2. joulukuuta palaten itsenäisesti Scapa Flowhun.
Lorestān
Nimi ’Lorestan’ on merkitykseltään lurien maa. Lurit ovat seudun alkuperäiskansaa, johon on sekoittunut aineksia iranilaisesta ja arabiväestöstä. He puhuvat puhua omaa persian murrettaan, ja ovat šiiamuslimeja. Osalle perinteisestä nomadiväestöstä usko ja rukosten harjoitus oli paljolti ritualistista, koska suuri osa paimentolaisista ei puhunut tai ymmärtänyt arabiaa eikä ollut edes lukutaitoista. Heidät asutettiin Pahlavien kaudella, ja vain harvat elävät enää nykyään paimentolaisuudesta.
Stephen Gray
Stephen Gray (1666–1736) oli brittiläinen tiedemies. Hän oli ensimmäinen, joka järjestelmällisesti tutki sähkönjohtavuutta. Gray havaitsi kokeillaan, että sähkö voi myös virrata ja että toiset aineet johtavat sähköä paremmin kuin toiset.
Tutkimukset
Gray löysi kokeissaan myös sähkömagneettisen induktion, kun hän havaitsi että narua pitkin saattoi siirtää sähköä, vaikka narun päätä ei kosketettaisi sähköistetyllä lasiputkella, vaan riitti että putkea pidettiin narun lähellä. Hän teki kokeitaan myös huonommin sähköä johtavilla aineilla ja näin hän oivalsi että toiset aineet johtavat sähköä paremmin kuin toiset.
Ojalammi
Ojalammi eli Ojalampi on Pirkanmaalla Parkanossa Laholuoman kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kovesjoen valuma-alueeseen. Ojalammi on osa Laholuoman valuma-aluetta.
Vaterland
Vaterland voi tarkoittaa seuraavia
Eleutherna
Rakennukset ja löydökset
Löydöksiin kuuluvat myös varhaiskristillisen basilikakirkon jäänteet. Kirkko oli rakennettu hellenistisen ajan pyhäkön paikalle noin vuonna 430–450 ja omistettu arkkienkeli Mikaelille. Se tuhoutui 600-luvulla.
Johan Willgrén
Willgrén opiskeli aluksi Georg Schnéevoigtin oppilaana Tampereella ja sen jälkeen "Suomen torvisoiton isänä" tunnetun Adolf Leanderin johdolla. Hän perusti ja johti useita harrastajasoittokuntia ja vuonna 1898 hänestä tuli Helsingin palolaitoksen soittokunnan ensimmäinen kapellimestari. Willgrén kävi Richard Faltinin musiikkikoulua ja suoritti Helsingin orkesterikoulun loppututkinnon.
Willgrén oli 8. Viipurin tarkka-ampujapataljoonan soittokunnan johtajana 1901–1902 ja venäläisen linnoituspataljoonan soittokunnan johtajana 1902–1904. Viipurin kaupunki palkkasi hänet sen jälkeen torvisoiton opettajaksi 1904. Tehtyään opintomatkan Skandinavian maihin ja Berliiniin 1908–1909 hän perusti Wiipurin Torvisoittokunnan 1909.
Vuonna 1996 Orivedellä pidettiin Johan Willgren -torvisoittofestivaali.
Simpsonin sääntö
Simpsonin sääntö on nimetty englantilaisen matemaatikon Thomas Simpsonin (1710–1761) mukaan.
Interpolointi toisen asteen polynomifunktiolla
Tällöin integraali voidaan kirjoittaa polynomin g avulla muodossa:
Elyros
Rakennukset ja löydökset
Kaupungin hautausmaa on sijainnut kukkulan etelä- ja kaakkoisrinteellä. Basilikan paikalla sijaitsee nykyisin Neitsyt Marian (Panagía) kirkko.
Antti Holma (näyttelijä)
Elämä ja ura
Holma syntyi Helsingissä ja kasvoi Sonkajärvellä. Holma kävi Kallion ilmaisutaidon lukion, minkä jälkeen hän haki opiskelemaan Teatterikorkeakouluun. Hän valmistui teatteritaiteen maisteriksi vuonna 2008.
Koop Arponen
Koop Juho Alexander Arponen (s. 20. huhtikuuta 1984 Lappeenranta) on suomalainen laulaja, joka tuli tunnetuksi vuonna 2008 voitettuaan Idols-laulukilpailun neljännen tuotantokauden. Katsojien antamista äänistä Arponen sai 70,3 prosenttia voittaen toiseksi tulleen Anna Puustjärven. Ensimmäiselle kiertueelleen Arponen lähti 16. tammikuuta 2009. Kiertueella olivat mukana myös muut Idols-finalistit.
Idols
Kilpailun aikana Arposella oli ongelmia lähinnä suomenkielisten kappaleiden sanojen muistamisessa, mikä ilmeni erityisesti finalistien yhteiskappaleessa Hyvää yötä ja huomenta. Arposen mukaan hän teki nimmarikeikoilla usein virheitä kappaleen sanoissa, vaikka hänen laulama osuus olikin pieni. Sen sijaan Arposen vahvuutena olivat englanninkieliset kappaleet, ja tuomariston palaute oli yhtä viikonloppua lukuun ottamatta myönteistä. Tuomari Patric Sarin kommentoi ennen finaalia Koopin taktikoineen itsensä jatkoon aikuisia naisia kosiskelevilla kappalevalinnoilla, mutta Koop vastasi kommenttiin esittävänsä vain kappaleita joista itse pitää.
Työnhaku
Aktiivinen ja passiivinen työnhaku
Työnhaku voi olla ns. aktiivista, jolloin työnhakija etsii säännöllisesti ja aktiivisesti avoimia työpaikkoja eri lähteistä. Tämän vastakohtana on passiivinen työnhaku, jolloin henkilö ei etsi aktiivisesti uutta työpaikkaa, mutta on avoin vaihtamaan työpaikkaa, jos sopiva tilaisuus siihen aukeaa. Työssäolevista ammattilaisista passiivisten kandidaattien osuus on tutkimusten mukaan jopa lähes 60%, kun aktiivisia työnhakijoita on vain 21% työssäolevista.
Avoimet työpaikat
Helmikuussa 2017 oli avoimena esimerkiksi 7 000 myyjän, 6 700 myyntiedustajan, 6 000 siivoojan ja 3 000 ravintolatyöntekijän työpaikkaa.
Erkki Saksa
Saksa on luennoinut ja esitelmöinyt paljon muun muassa joukkotiedotuksen etiikasta, tutkivan journalismin menetelmistä, dokumentista ja todellisuudesta, rauhasta ja journalismista, EU:n haasteista journalismille sekä mediakritiikistä muun muassa Yleisradion, eduskunnan, Tampereen yliopiston, SSL:n, SAL:n, Päätoimittajien yhdistyksen, Suomen tiedottajien liiton ja erilaisten opintopiirien tilaisuuksissa.
Esquilino
Rajat
Esquilinon rajat suhteessa naapurikaupunginosiin ovat seuraavat:
Haleh Sahabi
Kuolema isän hautajaisissa
Isänsä Ezattollah Sahabin hautajaisissa Sahabin kerrotaan joutuneen riitaan useiden Basij-miliisien kanssa. Hänen poikansa Yahya Shamekhin mukaan
Ryhmän 8 alkuaine
Yhtä ryhmän 8 alkuaineista, hassiumia, ei esiinny luonnossa ja sitä on valmistettu vain laboratoriossa.
United States Capitol -kompleksi
Osat
United States Capitol -kompleksi koostuu seuraavista kohteista:
Mauricio Pellegrino
Ura pelaajana
Vuonna 2005 Pellegrino siirtyi ilmaisella siirrolla Liverpooliin, jossa hän pelasi puoli vuotta. Hän oli ensimmäinen argentiinalainen pelaaja Liverpoolissa. Puolen vuoden Liverpool uran jälkeen hän lopetti pelaajauransa.
Ura valmentajana
Kesäkuun alussa 2018 Pellegrinosta tuli espanjalaisseura CD Leganésin päävalmentaja. Hän luotsasi Leganésin kaudella 2018/19 sijalle 13. Seuraava kausi alkoi heikommin ja liigan viimeiseksi vajonnut seura erotti Pellegrinon lokakuussa 2019.
Huhtikuussa 2020 Pellegrino palasi valmentamaan kotimaahansa, kun hänestä tuli lyhyellä kesäkuuhun ulottuvalla sopimuksella Vélez Sarsfieldin päävalmentaja. Hän teki jo kesällä seuran kanssa vuoden jatkosopimuksen. Pellegrino luotsasi Vélezin Copa Sudamericanan välieriin 2021. Kausi 2021 päättyi Argentiinan liigassa toiseen sijaan. Pellegrino erosi tehtävistään maaliskuussa 2022 heikosti sujuneen Copa de la Liga -kauden alun vuoksi.
Mihail Artsybašev
thumb|175px|Mihail Artsybašev. Mihail Petrovitš Artsybašev (, 5. marraskuuta (J: 24. lokakuuta) 1878 Harkovan läänin Izjum tai toisten tietojen mukaan Ahtyrkan kihlakunnan Dobroslavovkan maatila – 3. huhtikuuta 1927 Varsova) oli venäläinen kirjailija.
Atsybaševin ensimmäinen kertomus Paša Tumanov ilmestyi vuonna 1901. Hänen varhaistuotantoonsa vaikuttivat Leo Tolstoin ajatukset. Kirjailijan tolstoilainen kausi päättyi pienoisromaaniin Smert Lande (”Landen kuolema”, 1904). Vuoden 1905 vallankumoustapahtumat heijastuvat pienoisromaanissa Tšelovetšeskaja volna (”Ihmisaalto”, 1907).
Artsybašev suhtautui jyrkän kielteisesti ensimmäiseen maailmansotaan sekä helmikuun ja lokakuun vallankumouksiin. Vuonna 1923 kirjailija siirtyi Puolaan, jossa hän toimitti bolševikkien vastaista sanomalehteä Za svobodu! (”Vapauden puolesta”).
Sonoranagaave
Sonoranagaave (Agave parviflora) on monivuotinen agaavejen (Agave) sukuun kuuluva kasvi.
Armand Hammer
Palattuaan Yhdysvaltoihin Hammer harjoitti monipuolista liiketoimintaa ja ylläpiti hyviä suhteita Neuvostoliiton johtajiin Leninistä Gorbatšoviin. Hammer sai muun muassa Leninin kunniamerkin ja National Medal of Arts -palkinnon.
Aber Bitte mit Sahne
Aber Bitte Mit Sahne on saksalaisen thrash metal -yhtyeen Sodomin viides EP-levy. Nimikappale on coverversio Udo Jürgensin samannimisestä kappaleesta.
Porté-Puymorens
L'Hospitalet-près-l'Andorresta Porté-Puymorensiin, Col de Puymorens -vuoren ali, valmistui vuonna 1994 Puymorensin tunneli. Tunnelilla on pituutta 4 820 metriä, ja se on osa route nationale 20 -tietä (N20).
Kirkkoharjun jätinkirkko
Sijainti
Kohde sijaitsee Kälviän Hillillä Pertunhuhdassa, Kälviänjoen ja seututien 757 välissä, yli 100 metriä tiestä pohjoiseen. Kohde sijaitsee kivikkoisella mäellä ja sen pohjoispuolelta kulkee metsätie.
Emil Leino (taidemaalari)
Leino opiskeli Taideteollisen keskuskoulun iltakursseilla 1914–1918 ja Suomen Taideyhdistyksen piirustuskoulussa 1919–1924. Hänen taiteilijan debyyttinsä oli 1921 ja hänen töitään oli esillä Suomen Taiteilijain näyttelyissä 1921, 1922, 1923 ja 1925. Leino teki lähinnä henkilö- ja maisemamaalauksia.
Polyrrinía
Polyrrinía (, myös Polirrinía) on Kreikan kylä, joka sijaitsee Kreetan saarella. Se kuuluu hallinnollisesti Kíssamoksen kuntaan, Chanián alueyksikköön ja Kreetan alueeseen. Kylän väkiluku on 31 (vuonna 2011).
Myöhempi historia
Kaupunki taantui myöhäisantiikin aikana ja jäi lopulta kokonaan asumattomaksi. Kaupungin paikka asutettiin uudelleen 900-luvulla jaa. Kreetan toisella bysanttilaisella kaudella eli arabivalloitusta seuranneella ajalla, jolloin sen linnoitukset kunnostettiin. Se toimi merkittävänä linnoitettuna keskuksena vielä venetsialaisvallan aikana.
Nähtävyydet
Kaupungin hellenistisellä ajalla rakennetuista muureista ja torneista on säilynyt laajoja osia sekä akropoliilla että kylässä. Lisäksi kylässä on jäljellä kallioon kaivettua akveduktia sekä siihen liittyneitä vesisäiliöitä ja lähdekaivoja.
Datalämmitin
Perinteisiin palvelinkeskuksiin verrattuna hajautettujen datalämmitinratkaisujen potentiaalisina etuina nähdään pienempi hiilijalanjälki, pienemmät elinkaarikustannukset, sekä palvelujen sijainti lähempänä käyttäjiä. Palvelimien poistoilma on tyypillisesti 40–50 °C, mikä soveltuu hyvin lämmitystarkoituksiin.